מתיאס נורמן

מתיאס אנטונסן נורמן (בנורווגית: Mathias Antonsen Normann; נולד ב-28 במאי 1996) הוא כדורגלן נורווגי המשחק בעמדת הקשר האחורי במועדון הכדורגל א-ראיד  בליגת העל הסעודית. כמו כן, הוא שיחק בנבחרת נורווגיה.

קריירת מועדונים 
נורמן נולד בעיירה הנורווגית סבולבר . ב-24 באפריל 2014 ערך את הופעת הבכורה שלו בקבוצה בוגרת, כאשר שיחק במועדון הכדורגל בודה/גלימט במשחקו נגד טוורלנדט  במסגרת גביע נורווגיה בכדורגל ; המשחק הסתיים בניצחון 0–5 לטובת בודה/גלימט. לפני שהצטרף לבודה/גלימט שיחק במועדון הכדורגל לופוטן .

ב-16 באוגוסט 2017 הושאל למועדון הכדורגל מולדה, עד לסוף עונת 2017 של ליגת העל הנורווגית. ב-26 בינואר 2018 הודיע המועדון כי חוזה ההשאלה של נורמן הוארך עד לקיץ 2018.

ב-28 בינואר 2019 חתם במועדון הרוסי רוסטוב, המשחק בליגת העל הרוסית.

ב-29 באוגוסט 2021 הושאל למועדון האנגלי נוריץ' סיטי, עבור עונת 2021/2022 של הפוטבול ליג צ'מפיונשיפ, עם אפשרות לרכישה.

ב-16 באוגוסט 2022 הושאל למועדון האיטלקי לצ'ה. ב-18 באוגוסט 2022 הודיע המועדון כי נורמן לא יהיה חלק מהקבוצה, מטעמים בירוקרטיים.

ב-6 בספטמבר 2022 הושאל למועדון הרוסי דינמו מוסקבה, עם אפשרות לרכישה.

באוגוסט 2023 סיים באופן חד-צדדי את החוזה שלו ברוסטוב ובדינמו מוסקבה, ועזב את רוסיה. הוא ציין כי סיבה אחת לכך הייתה החשש לביטחונו בעקבות תקיפות מל"טים על מוסקבה סיטי במסגרת מלחמת אוקראינה–רוסיה.

ב-20 באוגוסט 2023 הצטרף למועדון הסעודי א-ראיד , המשחק בליגת העל הסעודית.

קריירה בינלאומית 
ב-5 בספטמבר 2019 ערך נורמן את הופעת הבכורה שלו בנבחרת נורווגיה בכדורגל, במהלך משחק נגד נבחרת מלטה במוקדמות יורו 2020, בו עלה בדקה ה-76 כחילוף לשחקן סטפן יוהנסן.

בשנת 2022, בעקבות חתימתו במועדון הרוסי דינמו מוסקבה, השעתה התאחדות הכדורגל הנורווגית את נורמן ממשחק עבור נבחרת נורווגיה. מנהל קבוצות הכדורגל סטאלה סולבאקן  אמר כי "נראה אם מתיאס ישוב יום אחד לנבחרת הלאומית הנורווגית, אך כרגע הדבר לגמרי לא בא בחשבון", כאשר התייחס לכאורה לפלישה הרוסית לאוקראינה.

חיים אישיים 
ביוני 2023 פורסם כי נורמן נמצא במערכת יחסים עם הדוגמנית הישראלית עדן פינס. ב-5 בספטמבר 2023 נודע כי השניים התארסו.

סטטיסטיקות

מועדונים
נכון ל-21 ביולי 2023

בינלאומי
נכון ל-28 במרץ 2022

קישורים חיצוניים

הערות שוליים

כדורגלני א-ראיד
כדורגלני בודה/גלימט
כדורגלני ברייטון אנד הוב אלביון
כדורגלני דינמו מוסקבה
כדורגלני מולדה
כדורגלני נבחרת נורווגיה
כדורגלני נוריץ' סיטי
כדורגלני רוסטוב
ספורטאים נורווגים באנגליה
נורווגים שנולדו ב-1996